PMIndiaData/PMIndiaSum huggingface dataset:
પ્રધાનમંત્રી 16 ડિસેમ્બરે એગ્રો અને ફૂડ પ્રોસેસિંગ પર રાષ્ટ્રીય શિખર સંમેલન દરમિયાન ખેડૂતોને સંબોધિત કરશે

પ્રધાનમંત્રી શ્રી નરેન્દ્ર મોદી 16 ડિસેમ્બર 2021ના રોજ ગુજરાતના આણંદમાં સવારે 11 વાગ્યે એગ્રો અને ફૂડ પ્રોસેસિંગ પર રાષ્ટ્રીય શિખર સંમેલનના સમાપન સત્ર દરમિયાન વીડિયો કોન્ફરન્સના માધ્યમથી ખેડૂતોને સંબોધિત કરશે. શિખર સંમેલન પ્રાકૃતિક ખેતી પર ધ્યાન કેન્દ્રીત કરે છે. ખેડૂતોને પ્રાકૃતિક ખેતીના ઉપાયોને અપનાવવાના લાભો વિશે તમામ આવશ્યક જાણકારી આપવામાં આવશે. સરકાર ખેડૂત કલ્યાણ માટે પ્રધાનમંત્રીના દ્રષ્ટિકોણથી પ્રેરિત છે. આ ઉત્પાદકતામાં વૃદ્ધિ સુનિશ્ચિત કરવા માટે પ્રતિબદ્ધ છે. જેથી ખેડૂત પોતાની કૃષિ ક્ષમતાને મહત્તમ કરી શકે. સરકારે કૃષિમાં પરિવર્તન લાવવા અને ખેડૂતોની આવક વધારવા માટે અનેક ઉપાયો શરૂ કર્યા છે. સિસ્ટમની સ્થિરતા, ખર્ચમાં ઘટાડો, બજારો સુધી પહોંચ અને ખેડૂતોને ઉત્તમ કિંમત પ્રાપ્ત થાય એ માટે અગ્રણી પહેલોને પ્રોત્સાહન આપવા અને સમર્થન આપવાના પ્રયાસો થઈ રહ્યા છે. ઝીરો બજેટ પ્રાકૃતિક ખેતી ખરીદાયેલા ઈનપુટ પર ખેડૂતોની નિર્ભરતાને ઓછી કરવા માટે એક આશાજનક ઉપકરણ છે અને પરંપરાગત ક્ષેત્ર આધારિત ટેકનિકો પર વિશ્વાસ રાખીને કૃષિના ખર્ચને ઓછો કરે છે, જેનાથી માટીના સ્વાસ્થ્યમાં સુધારો થાય છે. દેશી ગાય, તેનું છાણ અને મૂત્ર એક મહત્વપૂર્ણ ભૂમિકા નિભાવે છે. જેનાથી ખેતર પર વિવિધ ઈનપુટ બનાવાય છે અને માટીને જરૂરી પોષક તત્વ પ્રદાન કરે છે. અન્ય પરંપરાગત પ્રથાઓ જેમકે બાયોમાસની સાથે માટીને મેળવવી અથવા વર્ષ ભર માટીને હરિત આવરણથી ઢાંકીને રાખવી, એટલે સુધી કે ખૂબ ઓછા પાણીની સ્થિતિમાં પણ તેના એડોપ્શનના પ્રથમ વર્ષથી પણ સતત ઉત્પાદકતા સુનિશ્ચિત કરે છે. એવી રણનીતિઓ પર ભાર આપવા અને દેશભરના ખેડૂતોને સંદેશો આપવા માટે, ગુજરાત સરકાર પ્રાકૃતિક ખેતી પર ધ્યાન આપવાની સાથે એગ્રો અને ફૂડ પ્રોસેસિંગ પર રાષ્ટ્રીય શિખર સંમેલનનું આયોજન કરી રહી છે. ત્રિદિવસીય શિખર સંમેલનનું આયોજન 14થી 16 ડિસેમ્બર, 2021 સુધી કરવામાં આવી રહ્યું છે. તેમાં 5000થી વધુ ખેડૂતો સામેલ થઈ રહ્યા છે. આ ઉપરાંત કેન્દ્રીય સંસ્થાઓ જેમકે આઈસીએઆર, કૃષિ વિજ્ઞાન કેન્દ્રો અને એટીએમએ (એગ્રીકલ્ચરલ ટેકનોલોજી મેનેજમેન્ટ એજન્સી) જેવા રાજ્યોમાં વ્યાપેલા નેટવર્કસ સાથે પણ તેઓ જોડાઈ શકશે.
મુંબઈમાં મેઈક ઈન ઈન્ડિયા સપ્તાહ

પ્રધાનમંત્રી શ્રી નરેન્દ્ર મોદીએ આજે મુંબઈમાં મેઈક ઈન ઈન્ડિયા સેન્ટર એક્ઝિબિશનનું ઉદ્ઘાટન કર્યા પછી સ્વીડન અને ફિનલેન્ડના પ્રધાનમંત્રીઓ તેમજ પોલેન્ડના નાયબ પ્રધાનમંત્રી સાથે દ્વિપક્ષીય વાતચીત કરી હતી. પ્રધાનમંત્રી શ્રી નરેન્દ્ર મોદીએ સ્વીડનના પ્રધાનમંત્રી શ્રી સ્ટીફન લૉફવેન સાથેની વાતચીતમાં મેઈક ઈન ઈન્ડિયા હેઠળ એક નોંધપાત્ર ભાગીદાર હોવા બદલ સ્વીડનની પ્રશંસા કરી હતી. તેમણે સંરક્ષણ, ઈલેક્ટ્રોનિક ચીજવસ્તુઓ, મેડિકલ ડિવાઈસીઝ વગેરે ક્ષેત્રોમાં ભાગીદારી માટે સ્વીડનની કંપનીઓને આમંત્રિત કરી હતી. ફિનલેન્ડના પ્રધાનમંત્રી શ્રી જુહા સિપિલા સાથે પોતાની વાતચીત દરમિયાન પ્રધાનમંત્રી શ્રી નરેન્દ્ર મોદીએ એન્જિનિયરીંગ, પાવર પ્લાન્ટ્સ, બાયોટેક અને સંશોધન ક્ષેત્રે ફિનલેન્ડને સક્રિય ભાગીદારી માટે આમંત્રણ પાઠવ્યું હતું. ટેકનોલોજીનો શ્રેષ્ઠ ઉપયોગ કરીને બંને પ્રધાનમંત્રીઓએ ચેન્નાઈમાં ટ્રિવિટ્રોન હેલ્થ કેરના અતિઆધુનિક મેન્યુફેક્ચરીંગ એકમનું ટેલી-ઉદ્ઘાટન કર્યું હતું. પ્રધાનમંત્રી શ્રી નરેન્દ્ર મોદીએ પોલેન્ડના નાયબ પ્રધાનમંત્રી ડૉ. પિયોટ્ર ગ્લિંસ્કીટ સાથેની દ્વિપક્ષીય વાતચીત દરમિયાન પોતાના ગૃહ રાજ્ય ગુજરાત સાથે પોલેન્ડના લાંબા સહયોગને યાદ કર્યો હતો. શ્રી મોદીએ ખાદ્ય ઋણમુક્તિ, સ્વચ્છ ઉર્જા અને પરિવહન ક્ષેત્રે સહયોગ બાબતે ચર્ચા કરી હતી.
પ્રધાનમંત્રીએ બસવ જયંતી પર જગદગુરુ બસવેશ્વરાને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે બસવ જયંતીના પવિત્ર અવસર પર જગદગુરુ બસવેશ્વરાને શ્રદ્ધાંજલિ અર્પણ કરી હતી. પ્રધાનમંત્રીએ 2020નું તેમનું ભાષણ પણ શેર કર્યું જેમાં તેમણે જગદગુરુ બસવેશ્વર વિશે વાત કરી હતી. પ્રધાનમંત્રીએ ટ્વીટ કર્યું: "બસવ જયંતીના પવિત્ર અવસર પર જગદગુરુ બસવેશ્વરાને શ્રદ્ધાંજલિ. તેમના વિચારો અને આદર્શો વિશ્વભરના લાખો લોકોને શક્તિ આપતા રહે છે. 2020નું મારું એક ભાષણ શેર કરી રહ્યો છું જેમાં મેં જગદગુરુ બસવેશ્વર વિશે વાત કરી હતી."
ઓલ ઇન્ડિયા રેડિયો પર 27-08-2017 ના રોજ પ્રધાનમંત્રીના ‘મન કી બાત’ કાર્યક્રમનો મૂળ પાઠ

મારા પ્રિય દેશવાસીઓ, સાદર નમસ્કાર. એક તરફ દેશ ઉત્સવોમાં ડૂબેલો છે તો બીજી તરફ હિન્દુસ્તાનના કોઈપણ ખૂણામાંથી જ્યારે હિંસાની ખબર આવે છે તો દેશને ચિંતા થવી સ્વાભાવિક છે. આ આપણો દેશ બુદ્ધ અને ગાંધીનો દેશ છે, દેશની એકતા માટે પૂરી શક્તિ લગાવી દેનાર સરદાર પટેલનો દેશ છે. સદીઓથી આપણા પૂર્વજોએ સાર્વજનિક જીવન મૂલ્યોને, અહિંસાને, સરખા આદરને સ્વીકાર કર્યો છે, આપણી ભીતરમાં સમાયેલો છે છે. અહિંસા પરમો ધર્મ:, એ આપણે નાનપણથી સાંભળતા આવ્યા છીએ, કહેતા આવ્યા છીએ. મેં લાલ કિલ્લા પરથી પણ કહ્યું હતું કે આસ્થાના નામે હિંસા સહી લેવાશે નહીં, ભલે એ સાંપ્રદાયિક આસ્થા હોય, ભલે એ રાજનીતિક વિચારધારાઓ પ્રત્યે આસ્થા હોય, ભલે એ વ્યક્તિ પ્રત્યે આસ્થા હોય, ભલે એ પરંપરા પ્રત્યે આસ્થા હોય. આસ્થાના નામે, કાયદો હાથમાં લેવાનો કોઈને અધિકાર નથી. ડો. બાબાસાહેબ આંબેડકરે આપણને જે બંધારણ આપ્યું છે તેમાં દરેક વ્યક્તિને ન્યાય મેળવવાની દરેક પ્રકારની વ્યવસ્થા છે. હું દેશવાસીઓને વિશ્વાસ અપાવવા માગું છું, કાયદો હાથમાં લેનારા, હિંસાની રાહ પર દમન ગુજારનારા કોઈને પણ, ભલે એ વ્યક્તિ હોય કે સમૂહ હોય, ન આ દેશ ક્યારેય સહન કરશે અને ન કોઈ સરકાર સહન કરશે. દરેકે કાયદા સામે ઝૂકવું પડશે, કાયદો જવાબદારી નક્કી કરશે અને દોષીઓને સજા આપીને જ રહેશે. મારા પ્રિય દેશવાસીઓ, આપણો દેશ વિવિધતાઓથી ભરેલો છે અને આ વિવિધતાઓ ખાણી-પીણી, રહેણી-કરણી, પહેરવેશ સુધી જ સીમિત નથી. જીવનના દરેક વ્યવહારમાં આપણને વિવિધતા જોવા મળે છે. આપણા તહેવારો પણ વિવિધતાઓથી ભરેલા છે તથા હજારો વર્ષ જૂનો આપણો સાંસ્કૃતિક વારસો હોવાને કારણે સાંસ્કૃતિક પરંપરાઓ જોઈએ, સામાજિક પરંપરાઓ જોઈએ, ઐતિહાસિક પરંપરાઓ જોઈએ તો 365 દિવસમાંથી કદાચ જ કોઈ દિવસ બચતો હશે, જે આપણે ત્યાં કોઈ તહેવાર સાથે જોડાયેલો ન હોય. હવે આપે એ પણ નોંધ્યું હશે કે આપણા દરેક તહેવાર, પ્રકૃતિના સમયપત્રક મુજબ ચાલતા હોય છે. પ્રકૃતિ સાથે સીધેસીધો સંબંધ ધરાવે છે. આપણા ધણાં તહેવારો તો સીધેસીધા ખેડૂતો સાથે જોડાયેલા છે, માછીમારો સાથે જોડાયેલા છે. આજે હું તહેવારોની વાત કરી રહ્યો છું તો સૌથી પહેલા હું આપ સૌને મિચ્છામી દુક્કડમ કહેવા માંગુ છું. જૈન સમાજમાં કાલે સંવત્સરીનું પર્વ મનાવવામાં આવ્યું.જૈન સમાજમાં ભાદરવા માસમાં પર્યુષણ પર્વ મનાવવામાં આવે છે. પર્યુષણ પર્વનો છેલ્લો દિવસ સંવત્સરીનો દિવસ હોય છે. આ સાચે જ એક અદભુત પરંપરા છે. સંવત્સરીનું પર્વ ક્ષમા, અહિંસા તથા મૈત્રીનું પ્રતિક છે. તેને એક પ્રકારે ક્ષમા-વાણી પર્વ પણ કહેવામાં આવે છે અને આ દિવસે એકબીજાને મિચ્છામી દુક્કડમ કહેવાની પરંપરા છે. આમ પણ આપણા શાસ્ત્રો મુજબ ક્ષમા વિરસ્ય ભૂષણમ્ એટલે કે ક્ષમા વીરોનું આભૂષણ છે. ક્ષમા કરવાવાળો વીર હોય છે. એ ચર્ચા તો આપણે સાંભળતા જ આવ્યા છીએ અને મહાત્મા ગાંધી તો હંમેશા કહેતા હતા કે – ક્ષમા કરવી એ તાકાતવાન વ્યક્તિની વિશેષતા હોય છે. શેક્સપિયરે તેમના નાટક ‘
પ્રધાનમંત્રી શ્રીએ 55 કિગ્રા કેટેગરીમાં વેઈટલિફ્ટિંગમાં સ્લિવર મેડલ જીતવા બદલ સંકેત સરગરને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સંકેત સરગરને કોમનવેલ્થ ગેમ્સ 2022માં 55 કિગ્રા કેટેગરીમાં વેઈટલિફ્ટિંગમાં સિલ્વર મેડલ જીતવા બદલ અભિનંદન પાઠવ્યા છે. પ્રધાનમંત્રી શ્રીએ ટ્વિટ કર્યું; “સંકેત સરગરનો અસાધારણ પ્રયાસ! કોમનવેલ્થ ગેમ્સમાં તેનું પ્રતિષ્ઠિત સિલ્વર જીતવું એ ભારત માટે શાનદાર શરૂઆત છે. તેમને અભિનંદન અને ભવિષ્યના તમામ પ્રયત્નો માટે શુભેચ્છાઓ.”
પ્રધાનમંત્રી શ્રીએ મોરબીમાં દુર્ઘટના અંગે ગુજરાતના મુખ્યમંત્રી સાથે વાત કરી

પ્રધાનમંત્રી શ્રી નરેન્દ્ર મોદીએ મોરબીમાં બનેલી દુર્ઘટના અંગે ગુજરાતના મુખ્યમંત્રી શ્રી ભૂપેન્દ્રભાઈ પટેલ અને અન્ય અધિકારીઓ સાથે વાત કરી છે. શ્રી મોદીએ બચાવ કામગીરી માટે તાત્કાલિક ટીમો એકત્ર કરવાની માંગ કરી છે. પ્રધાનમંત્રી કાર્યાલયે ટ્વીટ કર્યું; "
પ્રધાનમંત્રીએ સુરત ખાતે શિલાન્યાસ કર્યો અને ₹3400 કરોડથી વધુના મૂલ્યના વિવિધ પ્રોજેક્ટનું સમર્પણ કર્યું

પ્રધાનમંત્રી શ્રી નરેન્દ્ર મોદીએ આજે સુરતમાં ₹3400 કરોડથી વધુના મૂલ્યના વિવિધ પ્રોજેક્ટનો શિલાન્યાસ કર્યો અને સમર્પિત કર્યો. પ્રધાનમંત્રીએ રોડ ઈન્ફ્રાસ્ટ્રક્ચર કામોના તબક્કા-1 અને ડાયમંડ રિસર્ચ એન્ડ મર્કેન્ટાઈલ (ડ્રીમ) સિટીના મુખ્ય પ્રવેશદ્વારનું ઉદ્ઘાટન કર્યું. પ્રધાનમંત્રીએ પ્રોજેક્ટના બીજા તબક્કાનો શિલાન્યાસ પણ કર્યો હતો. વધુમાં, પ્રધાનમંત્રીએ બાયોડાયવર્સિટી પાર્કનો શિલાન્યાસ કર્યો, જે ડૉ. હેડગેવાર બ્રિજથી ભીમરાડ-બમરોલી બ્રિજ સુધી 87 હેક્ટરથી વધુ વિસ્તારમાં બનાવવામાં આવી રહ્યો છે. પ્રધાનમંત્રીએ સુરતમાં સાયન્સ સેન્ટર ખાતે ખોજ મ્યુઝિયમનું પણ ઉદ્ઘાટન કર્યું હતું. સભાને સંબોધતા પ્રધાનમંત્રીએ નવરાત્રિના શુભ અવસર પર સુરતમાં બહુવિધ પ્રોજેક્ટ્સનું ઉદ્ઘાટન કરવાની તેમજ આગામી પ્રોજેક્ટનો શિલાન્યાસ કરવાની તક મળતાં આનંદ વ્યક્ત કર્યો હતો. હળવાશથી તેમણે ઉમેર્યું હતું કે આવા મહાન ભોજનની ભૂમિમાં સુરત આવવું થોડું કપરું છે જ્યારે તેમના જેવા વ્યક્તિ નવરાત્રિ ઉપવાસ કરે છે. 75 અમૃત સરોવરનું કામ પૂરજોશમાં ચાલી રહ્યું છે તે અંગે પણ પ્રધાનમંત્રીએ ખુશી વ્યક્ત કરી હતી. પ્રધાનમંત્રીએ ટિપ્પણી કરી હતી કે સુરત શહેર લોકોની એકતા અને જનભાગીદારી બંનેનું અદ્ભુત ઉદાહરણ છે. સુરતની સૌથી મોટી વિશેષતા પર પ્રકાશ પાડતા પ્રધાનમંત્રીએ કહ્યું કે આ એક એવું શહેર છે જે શ્રમનું સન્માન કરે છે. "ભારતનો કોઈ પ્રદેશ એવો નહીં હોય કે જેના લોકો સુરતની ધરતી પર રહેતા ન હોય – એક પ્રકારનું મિની હિન્દુસ્તાન", શ્રી મોદીએ ઉમેર્યું હતું. આ સદીના શરૂઆતના દાયકાઓ દરમિયાનના સમયને યાદ કરીને, જ્યારે 3
પ્રજાસત્તાક ફ્રાંસનાં રાષ્ટ્રપતિનાં રાજદ્વારી સલાહકાર શ્રી ફિલિપે એટીન્ને પ્રધાનમંત્રીને મળ્યાં

પ્રજાસત્તાક ફ્રાંસનાં રાષ્ટ્રપતિનાં રાજદ્વારી સલાહકાર શ્રી ફિલિપે એટીન્ને આજે પ્રધાનમંત્રી શ્રી નરેન્દ્ર મોદીને મળ્યાં હતાં. શ્રી એટિન્નેએ ભારત અને ફ્રાંસ વચ્ચે સૈન્ય અને સલામતી સહિત તમામ ક્ષેત્રોમાં ભારત અને ફ્રાંસ વચ્ચે મજબૂત થઈ રહેલાં સંબંધો વિશે જાણકારી આપી હતી. આ બેઠકમાં પ્રધાનમંત્રીએ જૂન, 2017માં ફ્રાંસની તેમની સફળ મુલાકાતને યાદ કરી હતી. પ્રધાનમંત્રીએ કહ્યું હતું કે, સૈન્ય અને સંરક્ષણ ભારત-ફ્રાંસની વ્યૂહાત્મક ભાગીદારીનાં બે મહત્ત્વપૂર્ણ પિલર છે. તેમણે તમામ ક્ષેત્રોમાં વધી રહેલા દ્વિપક્ષીય સંબંધોની પ્રશંસા કરી હતી. પ્રધાનમંત્રીએ એવું પણ જણાવ્યું હતું કે, તેઓ ભારતમાં રાષ્ટ્રપતિ મેક્રોને તેમની અનુકૂળતાએ આવકારવા આતુર છે.
પ્રધાનમંત્રીએ વિશ્વના નેતાઓનો એમની 75મા સ્વતંત્રતા દિવસની શુભેચ્છાઓ માટે આભાર માન્યો

75મા સ્વતંત્રતા દિવસના અવસરે પ્રધાનમંત્રી શ્રી નરેન્દ્ર મોદીએ વિશ્વના નેતાઓનો એમની શુભેચ્છાઓ બદલ આભાર માન્યો છે. ભૂટાનના પ્રધાનમંત્રી દ્વારા એક ટ્વીટના જવાબમાં પ્રધાનમંત્રીએ જણાવ્યું; “ સ્વાતંત્ર્ય દિનની આપની ઉષ્માભરી શુભેચ્છાઓ બદલ આભાર,
પ્રધાનમંત્રી 18મી ઓક્ટોબરે લોથલ ખાતે નેશનલ મેરીટાઇમ હેરિટેજ કોમ્પ્લેક્સના સ્થળની કામગીરીની પ્રગતિની સમીક્ષા કરશે

પ્રધાનમંત્રી શ્રી નરેન્દ્ર મોદી 18મી ઑક્ટોબર 2022ના રોજ ગુજરાતના લોથલ ખાતેના નેશનલ મેરીટાઇમ હેરિટેજ કોમ્પ્લેક્સની સાઇટ વર્ક પ્રોગ્રેસની વીડિયો કોન્ફરન્સિંગ દ્વારા સાંજે લગભગ 5 વાગ્યે સમીક્ષા કરશે. આ પ્રસંગે તેઓ સંબોધન પણ કરશે. લોથલ હડપ્પન સંસ્કૃતિના અગ્રણી શહેરોમાંનું એક હતું અને સૌથી જૂના માનવસર્જિત ડોકયાર્ડની શોધ માટે જાણીતું છે. લોથલમાં એક મેરીટાઇમ હેરિટેજ કોમ્પ્લેક્સ શહેરના ઐતિહાસિક વારસા અને વારસાને યોગ્ય શ્રદ્ધાંજલિ આપે છે. લોથલ ખાતે નેશનલ મેરીટાઇમ હેરિટેજ કોમ્પ્લેક્સ (
કેન્દ્રીય મંત્રીમંડળે ઇન્સ્ટિટ્યૂટ ઑફ ચાર્ટર્ડ એકાઉન્ટન્સ ઑફ ઇન્ડિયા અને સર્ટિફાઇડ પ્રોફેશનલ એકાઉન્ટન્ટસ અફઘાનિસ્તાન (સીપીએ અફઘાનિસ્તાન) વચ્ચે થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઇન્સ્ટિટ્યૂટ ઑફ ચાર્ટર્ડ એકાઉન્ટન્ટ્સ ઑફ ઇન્ડિયા (આઈસીએઆઈ) અને સર્ટિફાઇડ પ્રોફેશનલ એકાઉન્ટન્ટ્સ અફઘાનિસ્તાન (સીપીએ અફઘાનિસ્તાન) વચ્ચે થયેલા સમજૂતી કરારને મંજૂરી આપી છે. આ કરારથી અફઘાનિસ્તાન એકાઉન્ટન્સી બોર્ડ (એએબી)ની ક્ષમતાનું નિર્માણ, આઈટી ક્ષમતાને મજબૂત કરવી અને જ્ઞાનનાં હસ્તાંતરણમાં ઝડપ લાવીને અફઘાનિસ્તાનમાં ગુણવત્તા સુનિશ્ચિત કરવા, વિદ્યાર્થીઓ અને સભ્યોનાં આદાન-પ્રદાનનાં કાર્યક્રમો, સેમિનાર, સંમેલન અને બંને પક્ષોનાં પારસ્પિક લાભ માટે સંયુક્ત કામગીરીઓ માટેનાં ક્ષેત્રોમાં પારસ્પરિક સહયોગ સ્થાપિત થઈ શકશે. લક્ષ્યાંકોઃ પોતાનાં સંબંધિત અધિકાર ક્ષેત્રમાંથી વિદ્યાર્થી અને સભ્યોનાં આદાન-પ્રદાનનો કાર્યક્રમ, જેથી તેમનાં અભ્યાસનાં પ્રવાસો સ્વરૂપે અથવા બંને સંસ્થાઓ દ્વારા પારસ્પરિક નિર્ધારિત એકાઉન્ટન્સી સાથે સંબંધિત વ્યવસાયનાં ક્ષેત્રમાં નવીનત્તમ સુધારાની જાણકારી મળી શકે; ભારતમાં એકાઉન્ટન્સીનાં વિકાસમાં નવી જાણકારીઓ પ્રદાન કરવી અને વ્યવસાય સાથે સંબંધિત શ્રેષ્ઠ આંતરરાષ્ટ્રીય કાર્યપ્રણાલીઓને પ્રોત્સાહન આપવું; જ્ઞાનનાં હસ્તાંતરણને સરળ બનાવીને અફઘાનિસ્તાનમાં ગુણવત્તા સુનિશ્ચિત કરવા મજબૂત કરવું, જેથી જરૂરી ગુણવત્તા નિયંત્રણની વ્યવસ્થાનો અમલ કરીને અને અફઘાનિસ્તાનમાં સમયે-સમયે સમીક્ષાનાં કાર્યમાં મદદ મળે. મુખ્ય અસરઃ ભારત અને અફઘાનિસ્તાન વચ્ચે ગાઢ સંબંધો છે, જેનો પાયો ઐતિહાસિક અને સાંસ્કૃતિક સંપર્કો છે. છેલ્લાં થોડાં વર્ષોમાં બંને દેશો વચ્ચેનાં સંબંધો નવી ઊંચાઈએ પહોંચ્યાં છે. અફઘાનિસ્તાનનાં વિકસતાં લોકતંત્ર અને અર્થતંત્રમાં રોકાણ માટેનાં દ્વાર ખોલીને, કાબુલની રક્ષા ક્ષમતાને મજબૂત બનાવીને તથા પ્રાદેશિક સંપર્ક અને એકતાથી ભારતની અફઘાનિસ્તાનની નીતિ વધારે વિશ્વસનિય અને બહુપરિમાણીય દ્રષ્ટિકોણ ધરાવતી થઈ ગઈ છે. ભારત અને આઇસીએઆઈને ઓળખ આપવામાં અફઘાનિસ્તાન મદદ કરશે, જેથી ભારતીય સીએ માટે પરોક્ષ રોજગારીનાં સર્જનની વ્યવસ્થા ઊભી થવાની સાથે અફઘાનિસ્તાનમાં રોજગારદાતાઓ વચ્ચે ઓળખ બનાવવામાં અને તેમની સ્વીકાર્યતામાં મદદ મળી શકશે. છેલ્લાં થોડાં વર્ષોમાં બંને દેશો વચ્ચે વિકસેલા સંબંધ વ્યૂહાત્મક અને પારસ્પરિક લાભદાયક છે. પૃષ્ઠભૂમિઃ ઇન્સ્ટિટ્યૂટ ઑફ ચાર્ટર્ડ એકાઉન્ટન્ટ્સ ઑફ ઇન્ડિયા (આઇસીએઆઈ) એક કાયદાકીય સંસ્થા છે, જેની રચના સંસદનાં એક કાયદા ચાર્ટર્ડ એકાઉન્ટન્ટ્સ ધારા, 1949 દ્વારા થઈ હતી. તેનું મુખ્ય કાર્ય ભારતમાં એકાઉન્ટન્સીનાં કામને નિયમિત કરવાનું છે. સીપીએ અફઘાનિસ્તાનમાં એકાઉન્ટન્સી વ્યવસાયનું સ્વતંત્ર રીતે નિયમન કરવા માટે છે, જે અફઘાનિસ્તાનનાં નાણાં મંત્રાલયની દેખરેખમાં કામ કરે છે.
પ્રધાનમંત્રીએ ભૂતપૂર્વ પ્રધાનમંત્રી શ્રીમતી ઈન્દિરા ગાંધીને તેમની જન્મ જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી શ્રીમતી ઈન્દિરા ગાંધીને તેમની જન્મ જયંતી પર શ્રદ્ધાંજલિ અર્પણ કરી છે. પ્રધાનમંત્રીએ કહ્યું કે, “ભારતના ભૂતપૂર્વ પ્રધાનમંત્રી શ્રીમતી ઈન્દિરા ગાંધીજીને તેમની જન્મ જયંતી પર શ્રદ્ધાંજલિ.”
પ્રધાનમંત્રીએ રાષ્ટ્રીય પંચાયતી રાજ દિવસના અવસર પર જમશેદપુરમાં દેશભરની પંચાયતોને સંબોધિત કરી

પ્રધાનમંત્રી શ્રી નરેન્દ્ર મોદીએ આજે (24-4-2016) રાષ્ટ્રીય પંચાયતી રાજ દિવસના અવસર પર જમશેદપુરથી દેશભરની બધી પંચાયતોને સંબોધિત કરી. આ અવસરને ગ્રામોદય થી ભારત ઉદય અભિયાનના પરિણામના રૂપમાં પણ ચિન્હિત કરાયું છે જે 14 એપ્રિલના રોજ મહૂમાં બાબા સાહેબ આંબેડકરની 125મી જયંતીથી પ્રારંભ થયો હતો. શ્રી નરેન્દ્ર મોદીએ ભાર આપતા કહ્યું કે ગ્રામીણ ક્ષેત્રોમાં સુવિધાઓ અને સેવાઓ શહેરોની સમાન હોવી જોઈએ. પ્રધાનમંત્રીએ પંચાયત પ્રતિનિધિઓને પોતાના કાર્યકાળને ગામોમાં પરિવર્તનકારી બદલાવ લાવવાના ઉદ્દેશ્યથી લોકોની સેવાની દિશામાં ઉપયોગ કરવાનું આહ્વાન કર્યું. ખાસ કરીને તેમણે કહ્યું કે મહિલા સભ્યો શૌચાલયોના નિર્માણ જેવા ક્ષેત્રોમાં નેતૃત્વની ભૂમિકા નિભાવી શકે શકે છે. તેમણે પંચાયતોને બાળકોના શિક્ષણ પ્રત્યે ખાસ ધ્યાન કેન્દ્રિત કરવાની અપીલ કરી અને કહ્યું કે બાળકોને વિદ્યાલય ન જવાના સંદર્ભમાં પંચાયતના સભ્યોને ચિંતા હોવી જોઈએ. પ્રધાનમંત્રીએ પંચાયતોને બજેટથી ઉપરાંત પણ વિચારવા માટે પ્રોત્સાહિત કરતા જનસુવિધા પર ધ્યાન કેન્દ્રિત કરવા કહ્યું. કાર્યક્રમ બાદ, પ્રધાનમંત્રીએ મંચથી નીચે આવીને જમશેદપુરમાં દેશભરમાંથી આવેલા કેટલાક પંચાયત પ્રતિનિધિઓ સાથે મુલાકાત કરી. તેમણે 2013માં પોતાની જનસભા દરમિયાન પટનામાં થયેલા બોમ્બ ધડાકાના પીડિતોમાંથી એકની પત્ની અને પુત્રી સાથે મુલાકાત કરી.
પ્રધાનમંત્રી શ્રી બાળાસાહેબ ઠાકરેને તેમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ શ્રી બાળાસાહેબ ઠાકરેને તેમની જયંતી પર શ્રદ્ધાંજલિ આપી છે. એક ટ્વિટમાં, પ્રધાનમંત્રીએ કહ્યું; "હું શ્રી બાળાસાહેબ ઠાકરેને તેમની જયંતી પર શ્રદ્ધાંજલિ અર્પણ કરું છું. તેઓ હંમેશા એક ઉત્કૃષ્ટ નેતા તરીકે યાદ કરવામાં આવશે જે હંમેશા લોકોની સાથે હતા."
પ્રધાનમંત્રી શ્રીએ આર્મ્ડ ફોર્સિસ ફ્લેગ ડે પર સશસ્ત્ર દળોને સલામી આપી

પ્રધાનમંત્રી શ્રી નરેન્દ્ર મોદીએ આર્મ્ડ ફોર્સિસ ફ્લેગ ડે નિમિત્તે સશસ્ત્ર દળોની બહાદુરી અને બલિદાનને સલામ કરી છે. એક ટ્વીટમાં, પ્રધાનમંત્રી શ્રીએ કહ્યું; "આજે, આર્મ્ડ ફોર્સિસ ફ્લેગ ડે પર, આપણે આપણા સશસ્ત્ર દળોની બહાદુરી અને બલિદાનને સલામ કરીએ છીએ. દાયકાઓથી, તેઓ આપણા રાષ્ટ્રની રક્ષા કરવામાં અને મજબૂત ભારતમાં યોગદાન આપવા માટે સૌથી આગળ છે. હું તમને બધાને આર્મ્ડ ફોર્સિસ ફ્લેગ ડે ફંડમાં યોગદાન આપવા વિનંતી કરું છું."
પ્રધાનમંત્રી શ્રીએ શ્રી એન. બીરેન સિંહને મણિપુરના મુખ્યમંત્રી તરીકે શપથ લેવા અંગે અભિનંદન આપ્યા

પ્રધાનમંત્રી શ્રી નરેન્દ્ર મોદીએ શ્રી એન. બીરેન સિંહને મણિપુરના મુખ્યમંત્રી તરીકે શપથ લેવા અંગે અભિનંદન આપ્યા છે. પોતાના એક ટ્વીટમાં પ્રધાનમંત્રી શ્રીએ કહ્યું; “શ્રી @" …
શ્રી રાજીવ મહર્ષિની ગૃહ સચિવ પદ પર નિયુક્તિ

પ્રધાનમંત્રી શ્રી નરેન્દ્ર મોદીએ નાણા મંત્રાલયના આર્થિક બાબતોના વિભાગમાં સચિવ શ્રી રાજીવ મહર્ષિ, આઈએએસ (આરજેઃ1978)ની ગૃહ મંત્રાલયમાં ગૃહ સચિવના પર પર બે વર્ષની અવધિ માટે નિયુક્તિને મંજૂરી આપી દીધી છે, જે 31 ઓગષ્ટ, 2015થી પ્રભાવી થશે. તેમની નિયુક્તિ શ્રી એલ. સી. ગોયલના સ્થાન પર કરવામાં આવી છે. પ્રધાનમંત્રીને શ્રી એલ. સી. ગોયલ, આઈએએસ (કેએલઃ1979)ના વ્યક્તિગત કારણોના લીધે સરકારી સેવાથી સ્વૈચ્છિક સેવાનિવૃત્તિના અનુરોધને પણ મંજૂરી આપી દીધી છે.
મંત્રીમંડળે પર્યટન ક્ષેત્રમાં ભારત અને ક્રોએશિયાવચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પર્યટન ક્ષેત્રમાં ભારત અને ક્રોએશિયા વચ્ચેના સમજૂતી કરારને પૂર્વવર્તિ અસરથી મંજૂરી આપી દીધી છે. પર્યટન ક્ષેત્રમાં થયેલા આ સમજૂતી કરારથી બંને દેશોનાં પર્યટન ક્ષેત્રમાં સહયોગ વધારવા માટે એક સંસ્થાગત વ્યવસ્થા વિકસિત કરવામાં મદદ મળશે. રાષ્ટ્રપતિની ક્રોએશિયાની યાત્રા દરમિયાન 26 માર્ચ, 2019નાં રોજ સમજૂતી કરાર પર હસ્તાક્ષર થયા હતા.
પ્રધાનમંત્રીએ સેન્ટ વિન્સેન્ટ અને ગ્રેનાડીન્સના પ્રધાનમંત્રી રાલ્ફ ગોન્સાલ્વિસ પર હુમલાની નિંદા કરી

પ્રધાનમંત્રી શ્રી નરેન્દ્ર મોદીએ સેન્ટ વિન્સેન્ટ અને ગ્રેનાડીન્સના પ્રધાનમંત્રી રાલ્ફ ગોન્સાલ્વિસ પર થયેલા ભયાનક હુમલાની નિંદા કરી છે અને તેમને જલ્દી સ્વસ્થ અને સારા સ્વાસ્થ્યની કામના કરી છે. એક ટ્વિટમાં પ્રધાનમંત્રીએ કહ્યું; "હું સેન્ટ વિન્સેન્ટ અને ગ્રેનાડીન્સના પ્રધાનમંત્રી રાલ્ફ ગોન્સાલ્વિસ પર થયેલા ભયાનક હુમલાની નિંદા કરું છું. મહામહિમ, હું તમને ઝડપથી સ્વસ્થ થવા અને સારા સ્વાસ્થ્યની ઈચ્છા કરું છું. આજે યુએનએસસી મેરીટાઇમ સિક્યુરિટી પર ઓપન ડિબેટમાં તમારી હાજરી ગુમાવીશું. @
પ્રધાનમંત્રીએ ઓડિશાના લોકોને ઉત્કલા દિબાસા પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઉત્કલા દિબાસા પર ઓડિશાના લોકોને શુભેચ્છા પાઠવી છે. એક ટવીટમાં પ્રધાનમંત્રીએ કહ્યું કે, "ઉત્કલા દિબાસાના વિશેષ પ્રસંગે શુભેચ્છાઓ. હું ઓડિશાની અનોખી સંસ્કૃતિને નમન કરું છું. ઓડિશાના લોકોએ ભારતની પ્રગતિમાં મોટો ફાળો આપ્યો છે. રાજ્યની જનતાને ખુશી અને સારું સ્વાસ્થ્ય મળે તેવી પ્રભુને પ્રાર્થના"
પ્રધાનમંત્રીએ ઝારખંડના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઝારખંડના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. પ્રધાનમંત્રીએ કહ્યું, “ઝારખંડના લોકોને રાજ્યના સ્થાપના દિવસ પર હાર્દિક શુભકામનાઓ. ભગવાન બિરસા મુંડાના આશીર્વાદથી આવનારા વર્ષોમાં રાજ્ય વિકાસની નવી ઊંચાઈ પ્રાપ્ત કરે તેવી શુભેચ્છા.”